Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 544/14/5511	Žilina, 4.11.2014
EEČ : 2-43-571-2014

U Z N E S E N I E

Trestná vec:	obvinený XXXXX 
Zločin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žilina
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v presne nezistenej dobe, pravdepodobne dňa 09.05.2014, v meste XXXXX na presne nezistenom mieste počas prevozu autobusu značky BOVA typ FHD15.430 XXXXX VIN XL9AB34P230003373, sa  neoprávnene zmocnil tankovacej karty TANKER č. XXXXX a k nej patriacemu PIN, vydanú k autobusu XXXXX, ktorého vlastníkom je spoločnosť XXXXX následne XXXXX spoločne s XXXXX vykonali prostredníctvom tejto tankovacej karty neoprávnené platby za natankovanú naftu a to v XXXXX dňa 10.05.2014 v čase o 02:43:00 hod. uhradili 1.999,99 litrov na čerpacej stanici XXXXX v hodnote 2.639,99€, v XXXXX dňa 10.05.2014 v čase o 17:32:00 hod. uhradili 1.999,98 litrov na čerpacej stanici XXXXX v hodnote 2.639,98€, dňa 25.05.2014 v čase o 21:11:00 hod. uhradili 832,30 litrov na čerpacej stanici XXXXX v hodnote 1.098,64€, dňa 27.05.2014 v čase o 23:12:00 hod. uhradili 2.090,27 litrov na čerpacej stanici XXXXX v hodnote 2.759,16€, následne v XXXXX dňa 02.06.2014 v čase o 21:10:01 hod.  uhradili 155,28 litrov na čerpacej stanici XXXXX v hodnote 204,97€ a v čase o 21:10:08 hod. uhradili 155,28 litrov na čerpacej stanici XXXXX v hodnote 204,97€, dňa 03.06.2014 v čase o 20:02:08 hod. uhradili 220,01 litrov na čerpacej stanici TXXXXX v hodnote 290,41€, v čase o 20:02:16 hod. uhradili 220,01 litrov na čerpacej stanici XXXXX v hodnote 290,41€, v čase o 21:42:05 hod. uhradili 150,94 litrov na čerpacej stanici XXXXX v hodnote 199,24€, v čase o 21:42:13 hod. uhradili 150,94 litrov na čerpacej stanici XXXXX v hodnote 199,24€, potom dňa 05.06.2014 v čase o 09:15:51 hod. uhradili 355,01 litrov na čerpacej stanici XXXXX v hodnote 468,61€, v čase o 19:39:47 hod. uhradili 355,01 litrov na čerpacej stanici XXXXX v hodnote 468,61€, dňa 07.06.2014 v čase o 10:12:16 hod. uhradili 1208,03 litrov na čerpacej stanici XXXXX v hodnote 1.594,60€, v XXXXX dňa 11.06.2014 v čase o 19:52:00 hod. uhradili 1120,08 litrov na čerpacej stanici XXXXX v hodnote 1.478,51€, v XXXXX dňa 12.06.2014 v čase o 19:04:00 hod. uhradili 1000,01 litrov na čerpacej stanici XXXXX v hodnote 1.320,01€ a v XXXXX dňa 15.06.2014 v čase o 13:49:00 hod. uhradili 1100,29 litrov na čerpacej stanici XXXXX v hodnote 1.452,38€, čím spôsobili spoločnosti XXXXX, XXXXX so sídlom XXXXX, XXXXX, celkovú škodu najmenej vo výške 17.309,73€.

lebo je nepochybné, že skutok nespáchal obvinený

Odôvodnenie:
Vyšetrovateľ Okresného riaditeľstva PZ, Odbor kriminálnej polície  uznesením sp. zn. ORP- 723/2- VYS- ZA-2014 zo dňa 24.06.2014 podľa § 199 ods. 1 Tr. poriadku začal trestné stíhanie vo veci zločinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1, ods. 3 písm. b) Tr. zákona   a následne uznesením zo dňa 06.08.2014 podľa  § 206 ods.1 Tr. por. pre tento zločin, spáchaný v spolupáchateľstve podľa § 20 Tr. zákona, vzniesol obvinenie XXXXX, nar. XXXXX a XXXXX, nar. XXXXX v XXXXX, trvale bytom XXXXX, XXXXX, XXXXX    na tom skutkovom základe, ako je uvedené vo výrokovej časti tohto uznesenia.

	Vyšetrovateľ PZ pri vydávaní uznesenia o vznesení obvinenia vychádzal z analýzy kamerových záznamov z miest neoprávneného čerpania nafty , za použitia odcudzenej tankovacej karty, a tiež vychádzal z výpovede splnomocneného zástupcu poškodenej spoločnosti XXXXX so sídlom XXXXX XXXXX zo dňa 30.06.2014, a faktúr s prílohami o tankovaní vystavených spoločnosťou XXXXX

	XXXXX, splnomocnený zástupca poškodenej spoločnosti XXXXX XXXXX,  vo svojej výpovedi zo dňa 30.06.2014 o. i.  uviedol, že interným šetrením a následným prezretím kamerových záznamov poskytnutých spoločnosťou XXXXX, s. r. o., nadobudli podozrenie na dvoch bývalých zamestnancov spoločnosti XXXXX Jednalo sa o bývalého zamestnanca XXXXX, nar. XXXXX, ktorý bol zamestnancom približne od 01.05.2014 do 20.05.2014, kedy pracoval, ale je možné že dohoda s ním trvala aj po tomto termíne. Druhým zamestnancom, na ktorého má podozrenie je XXXXX, nar. XXXXX. 

	Následne, svedok XXXXX doplnil svoju výpoveď a to dňa 27.10.2014. Vo svojej výpovedi zo dňa 27.10.2014 uviedol, že vedenie spoločnosti XXXXX s. r. o., bolo kontaktované zamestnávateľom osoby XXXXX. Jednalo sa o spoločnosť XXXXX Nakoľko nebol prítomný pri tomto rozhovore, má iba sprostredkované informácie. Vtedy bolo vedeniu ich spoločnosti oznámené, že XXXXX z XXXXX je cca 20 rokov zamestnancom ich spoločnosti, a to asi ako vodič. Uviedli, že nemohol pracovať v spol. XXXXX nakoľko je ich dlhoročným zamestnancom. Následne riaditeľ spol. XXXXX XXXXX poskytol informácie o človeku menom XXXXX, ktorý pracoval pre XXXXX Porovnaním údajov  z pekárne bolo zistené, že nejde o tú istú osobu. Potom dostal informácie z ich spoločnosti, že nesúhlasí dátum narodenia osoby menom XXXXX, ktorá pracovala pre spoločnosť XXXXX s dátumom narodenia osoby, ktorá má vznesené obvinenie za trestný čin v súvislosti s neoprávneným používaním tankovacej karty. Na základe týchto skutočností okamžite kontaktoval vyšetrovateľa PZ v Žiline, ktorému tieto skutočnosti oznámil. O osobných údajoch XXXXX bližšie nevedel, nakoľko personálne záležitosti rieši šéf firmy so svojimi ľuďmi.     

	Skutočnosti uvedené svedkom XXXXX v jeho výpovedi zo dňa 27.10.2014 korešponduju s obhajobou obvineného XXXXX, nar. XXXXX, trvale bytom XXXXX XXXXX, XXXXX, XXXXX, prezentovanou v trestnom konaní. XXXXX, nar. XXXXX, vo svojej výpovedi zo dňa 11.09.2014 uviedol, že osobu spoluobvineného XXXXX nepozná, a nikdy nepracoval v spol. XXXXX

	Ďalším šetrením v danej veci bolo zistené, že spol. XXXXX s. r. o. so sídlom v XXXXX spolupracovala s osobou XXXXX, vystupujúcou pod podnikateľským názvom XXXXX - XXXXX, XXXXX XXXXX.Následnou lustráciou v živnostenskom registri SR bola potvrdená existencia tohto podnikateľského subjektu. Lustráciou osoby XXXXX v registroch PZ bola stotožnená osoba XXXXX, nar. XXXXX, trvale bytom XXXXX XXXXX 	 	

	Vzhľadom na skutočnosti zistené v priebehu prípravného konania, kedy sa potvrdila pravdivosť tvrdení obv. XXXXX, nar. XXXXX, uvádzaných na jeho obhajobu, vyšetrovateľ PZ dňa 03.11.2014 tunajšej prokuratúre predložil návrh na zastavenie trestného stíhania podľa § 215 ods. 1 písm. c) Tr. por.  voči obvinenému XXXXX, nar. 10.06.1961, trvale bytom XXXXX, XXXXX, s  ktorým som sa plne stotožnila.  	  

Doposiaľ vykonaným vyšetrovaním bolo nepochybne preukázané, že obv. XXXXX,  nar. XXXXX, trvale bytom XXXXX, XXXXX sa nedopustil skutku uvedeného vo výrokovej časti tohto uznesenia, a vznesenie obvinenia voči jeho osobe bolo dôsledkom zámeny jeho osoby s osobou -  menovcom XXXXX, nar. XXXXX , trvale bytom XXXXX keďže sa jedná o osoby s rovnakým menom a tiež rovnakým pracovným zaradením. 

Podľa § 215 ods. 1 písm. c) Tr. por. prokurátor zastaví trestné stíhanie, ak je nepochybné, že skutok nespáchal obvinený.

S poukazom na uvedené okolnosti som rozhodla tak, ako je uvedené vo výrokovej časti tohto uznesenia a trestné stíhanie obv.  XXXXX, nar. XXXXX trvale bytom XXXXX, XXXXX  som podľa § 215 ods.1 písm. c) Tr. por. zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka